Qui ha de jutjar a Laura Borràs pel fet de ser diputada?
El mateix dia que es constitueixen les corts espanyoles, la fiscalia ha fet pública la petició enviada al Tribunal Suprem perquè investigui la diputada de Junts per Catalunya Laura Borràs. La fiscalia vol que sigui investigada perquè la considera responsable d'irregularitats en adjudicacions de contractes quan dirigia la Institució de les Lletres Catalanes. Fa uns quants dies, la jutgessa del jutjat número 9 de Barcelona, Sílvia López, va enviar al Tribunal Suprem una exposició raonada perquè assumís la investigació contra Borràs, adduint que hi veia indicis de delicte. Com que és diputada a les corts espanyoles, és aforada i només la podria jutjar el Suprem. En aquesta causa s'investiga la presumpta contractació irregular per a la reforma i la creació de pàgines web oficials a partir del possible fraccionament d'encàrrecs per a rebaixar el cost i no haver de fer concursos públics durant l'etapa de Borràs al capdavant de la Institució de les Lletres Catalanes, entre el 2013 i el 2018. El desembre passat, Borràs, aleshores consellera de Cultura, va negar taxativament cap mena d'irregularitat en l'adjudicació de contractes.
el Suprem